ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሱዳን፡ ኣገልግሎት ኢንተርነት 'ንሓደ ሰብ ጥራይ' 25 ሰነ 2019 ምንጪ ስእሊ, Abdel-Adheem Hassan መግለጺ ስእሊ, ዓብደል ኣድሃም ሓሰን፡ ሎሚ ሰሉስ ንብዙሓት ሱዳናውያነ ወኪሉ ኣብ ቤትፍርዲ ከም ዝከራኸር ገሊጹ ሱዳን ኣገልግሎት ኢንተርነት ንሰለስተ ሰሙን ተቋሪጹ ድሕሪ ምጽንሑ ደጊሙ ከም ዝጀመረ ዓብደል ኣድሃም ሓሰን ዝተብሃለ ጠበቓ ንቢቢሲ ሓቢሩ። እንተኾነ፡ እቲ ጠበቓ ጥራይ እዩ ነቲ ኣገልግሎት ዝረክብ ዘሎ። ዓብደል ኣድሃም ሓሰን ብሰንበት ኣብ ቤት ፍርዲ ቀሪቡ ንኣቕራቢ ኣገልግሎት ኢንተርነት እታ ሃገር ዝኾን ዘይን ስለዝረትዐ'ዩ ንበይኑ ኢንተርነት ተፈቒድሉ። ሓይልታት ጸጥታ ሱዳን፡ ንሰልፈኛታት ካርቱም ብሓይሊ ድሕሪ ምብታኖም'ዩ ኣገልግሎት ኢንተርነት ብትእዛዝ መራሕቲ ወትሃደራዊ ቤት ምኽሪ ተቋሪጹ። ሰልፈኛታት፡ እቲ ንዑመር ኣልበሽር ብምእላይ ስልጣን ዝሓዘ ወትሃደራዊ ቤት ምኽሪ ስልጣኑ ናብ ሲቪል ከረክብ እዮም ዝጠልቡ። ካብ ሸቃጢ ኣግማል፡ ናብ ጸላዊ ፖሎቲከኛ ዝተሰጋገረ ሐመቲ ኣገልግሎት ቪ ፒ ኤን እንታይ'ዩ?
